ČETVRTI MEĐUNARODNI KONGRES

**ODRŽIVA ARHITEKTURA – ENERGETSKA EFIKASNOST**

Četvrti međunarodni kongres ODRŽIVA ARHITEKTURA – ENERGETSKA EFIKASNOST održaće se od 8. do 10. oktobra 2021. u renomiranom i atraktivnom prostoru Jugoslovenske kinoteke, sa svečanim otvaranjem u 19h. Kongres obuhvata odgovarajuća predavanja, izlože arhitekata i sponzora, radionice, tribine i konkurs "MIKRO EKO KUĆA 2021" za mlade arhitekte, dizajnere i pejzažne arhitekte do 30 godina i studente odgovarajućih fakulteta. Kongres organizuju Udruženje EKOKULT+ i Magazin za eko arhitekturu i kulturu EKO KUĆA, u saradnji sa Arhitektonskim fakultetom Univerziteta u Beogradu, Zagrebu i Podgorici.

Kongres ODRŽIVA ARHITEKTURA – ENERGETSKA EFIKASNOST obuhvata više segmenata: predavanja najpoznatijih svetskih arhitekata i radionice namenjene arhitektima, studentima, doktorantima i stručnjacima iz tangencijalnih oblasti, kao i izložbu projekata i realizacija predavača, koja će biti otvorena u holu Jugoslovenske kinoteke od 8. do 10. oktobra.

Kongres će, kroz sve segmente, obuhvatiti značajne teme sa fokusom na održivi, ekološki i energetski efikasan pristup u arhitekturi uz upotrebu obnovljivih izvora energije, odgovarajućih materijala, savremenih tehnologija i sistema građenja. Predavači, autoriteti u ovim oblastima u svetskim okvirima, kroz recentne projekte i studije približiće domaćoj javnosti svetske savremene tokove u arhitekturi, dizajnu i vizuelnim umetnostima uopšte, kroz odgovarajući održivi i ekološki pristup stvaralačkim procesima i novim metodama u arhitektonskom projektovanju i dizajnu, uz upotrebu obnovljivih izvora energije, čistih i energetski efikasnih, zelenih tehnologija, nezagađujućih i recikliranih materijala. Na izložbi sponzora imaćemo priliku da vidimo nove tehnologije, proizvode i materijale koji se primenjuju u ekološkoj, održivoj i energetski efikasnoj arhitekturi.

Predavači na Kongresu su:

**Kate Gould** / KATE GOULD GARDENS / Engleska

**Dries Vens & Maarten Vanbelle** / VENS VANBELLE / Belgija

**Sonja Radović Jelovac** / STUDIO SYNTHESIS / Crna Gora

**Juri Troy** / JURI TROY ARCHITECTS / Austrija

**Saša Begović** / 3LHD / Hrvatska

**Peter Kuczia** / PETER KUCZIA / Nemačka

**Aljoša Dekleva** / DEKLEVA GREGORIC ARCHITECTS / Slovenija

**Mitesh Dixit** / DOMAIN / SAD

**Zoran Abadić** / 1X2STUDIO / Srbija

**Fokke Moerel** / MVRDV / Holandija

U okviru Kongresa će biti održane dve radionice:

Radionica 1: Kate Gould, poznati svetski pejzažni arhitekta i dizajner, dobitnica mnogobrojnih nagrada.

Radionica 2: Saša Begović, arhitekta, urbanista, dizajner i profesor na Arhitektonskom fakultetu Sveučilišta u Zagrebu i osnivač prominentnog arhitektonskog studija 3LHD.

Rane prijave i uplate- kupovina karata sa popustom od 30%, je omogućena do 01.09.2021. godine, odnosno do popune mesta. Posle ovog roka cena karata biće u punom iznosu. Za studente smo omogućili kupovinu karata po posebnim cenama za studente. Sve informacije o prijavi i uplati karata možete naci na linku Više informacija na sajtu [www.congress-saee.com](https://l.facebook.com/l.php?u=http%3A%2F%2Fwww.congress-saee.com%2F%3Ffbclid%3DIwAR3BanBITRlY1seO7_iVQoWj7wJDELqVskj_m7609PyA8p1DrTx5y2MYxhM&h=AT111sPFpBcsobkhD2SCUmIczL8Qh2HW1WTPUQmv2GJeZicObWcmcYk0WkOp-i8Go9-PwofEdOBU9gjDGfkqQ1GzFQh4CA50cn55gJxUzWRIj7_fw4_wRwAYZBsRP6ugDtybJKMudG69-dGv7xOLA6JZMjBsHLZc)/karte/

Sve informacije o kongresu na sajtu [www.congress-saee.com](https://l.facebook.com/l.php?u=http%3A%2F%2Fwww.congress-saee.com%2F%3Ffbclid%3DIwAR3BanBITRlY1seO7_iVQoWj7wJDELqVskj_m7609PyA8p1DrTx5y2MYxhM&h=AT111sPFpBcsobkhD2SCUmIczL8Qh2HW1WTPUQmv2GJeZicObWcmcYk0WkOp-i8Go9-PwofEdOBU9gjDGfkqQ1GzFQh4CA50cn55gJxUzWRIj7_fw4_wRwAYZBsRP6ugDtybJKMudG69-dGv7xOLA6JZMjBsHLZc)

Mr VLADIMIR LOVRIĆ d.i.a.

Predsednik Organizacionog odbora KONGRESA

Predsednik EKOKULT+

Glavni i odgovorni urednik magazina EKO KUĆA

tel: +381 11 2175 978

mail: kongres@ekokult.org